Predlog SKLEP SVETA o stališču, ki ga Evropska unija zavzame v zvezi s sprejetjem sklepa Skupnega odbora EU-EFTA o skupnem tranzitu in sklepa Skupnega odbora EU-EFTA o poenostavitvi formalnosti pri blagovni trgovini glede povabila Nekdanji jugoslovanski republiki Makedonije, da pristopi k navedenima konvencijama /* COM/2015/0152 final - 2015/0077 (NLE) */





OBRAZLOŽITVENI MEMORANDUM 1. OZADJE PREDLOGA 1.1. Razlogi za predlog in njegovi cilji Konvencija o skupnem tranzitnem postopku in Konvencija o poenostavitvi formalnosti v blagovni trgovini sta bili sklenjeni 20. maja 1987 med Evropsko skupnostjo in državami Efte. Sporočilo Evropske komisije Evropskemu parlamentu in Svetu iz leta 2001 o strategiji za pripravo držav kandidatk na pristop h konvencijama ES-EFTA iz leta 1987 o skupnem tranzitnem postopku in poenostavitvi formalnosti pri blagovni trgovini, ki mu je sledilo sporočilo Evropske komisije Evropskemu parlamentu in Svetu iz leta 2010 o strategiji priprave nekaterih sosednjih držav na pristop h konvencijama ter sklepi Sveta z dne 14. aprila 2011 o potrditvi pristopa, sprejetega v obeh sporočilih, predvidevajo podporo številnim državam v njihovih prizadevanjih za pristop h konvencijama. Namen je sprejeti skupno stališče EU pri osnutku sklepa št. 1/2015 Skupnega odbora EU-EFTA o skupnem tranzitu ter pri osnutku sklepa št. 1/2015 Skupnega odbora EU-EFTA o poenostavitvi formalnosti pri blagovni trgovini glede povabila Nekdanji jugoslovanski republiki Makedoniji, da pristopi h konvencijama. 1.2. Splošno ozadje Konvenciji določata ukrepe za lažji pretok blaga med Evropsko unijo, Republiko Islandijo, Kraljevino Norveško, Švicarsko konfederacijo in Republiko Turčijo. Nekdanja jugoslovanska republika Makedonija želi formalno pristopiti h konvencijama, potem ko izpolni pravne in strukturne zahteve ter zahteve v zvezi z informacijsko tehnologijo, ki so pogoji za pristop. V skladu z določbami člena 15(3) Konvencije o skupnem tranzitnem postopku in z določbami člena 11(3) Konvencije za poenostavitev formalnosti v blagovni trgovini bosta Skupna odbora EU-EFTA s sklepom povabila tretjo državo v smislu člena 3(1)(c) in člena 1(2), da pristopi h konvencijama v skladu s postopkom iz člena 15a in člena 11a. Skupna odbora izdata povabili, ko država dokaže, da se je sposobna prilagoditi podrobnim pravilom za uporabo določb konvencij. Na podlagi mandata delovne skupine EU-EFTA za skupni tranzit in poenostavitev formalnosti pri blagovni trgovini je ocenjevalna misija, ki je ocenjevala predvsem prilagoditev nacionalnih carinskih predpisov Nekdanje jugoslovanske republike Makedonije, vzpostavitev struktur za upravljanje postopka in izvajanje novega računalniškega tranzitnega sistema (NCTS), ki omogoča uporabo skupnega tranzitnega postopka, ugotovila, da so pogoji za povabili izpolnjeni. 1.3. Veljavne določbe na področju, na katero se nanaša predlog Na področju, na katero se nanaša predlog, ni veljavnih določb. 1.4. Usklajenost z drugimi politikami in cilji Unije Predlog je usklajen s strategijo spodbujanja konkurenčnosti in gospodarske rasti EU. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA 2.1. Posvetovanje z zainteresiranimi stranmi Posvetovalne metode, glavni ciljni sektorji in splošni profil vprašancev Posvetovanje z odobritvijo osnutka sklepa št. 1/2015 Skupnega odbora EU-EFTA o skupnem tranzitu in osnutka sklepa št. 1/2015 Skupnega odbora EU-EFTA o poenostavitvi formalnosti pri blagovni trgovini glede povabila Nekdanji jugoslovanski republiki Makedoniji, da pristopi h konvencijama, je bilo opravljeno z državami članicami v okviru oddelka za carinski status in tranzit Odbora za carinski zakonik in s pogodbenicami konvencij v okviru delovne skupine EU-EFTA za skupni tranzit in poenostavitev formalnosti pri blagovni trgovini. Povzetek in upoštevanje odgovorov Pozitivno mnenje Zbiranje in uporaba strokovnih mnenj Strokovno mnenje ni bilo potrebno 2.2. Ocena učinka Pristop h konvencijama se lahko obravnava v okviru predpristopne strategije Nekdanje jugoslovanske republike Makedonije k Evropski uniji. Omogočil bo uskladitev s pravnim redom EU na področju tranzita. Uvedba skupnega tranzitnega postopka v Nekdanji jugoslovanski republiki Makedoniji kot alternative postopku TIR bo dodatno olajšala tranzit, zmanjšala stroške in omogočila povečanje trgovine. 3. PRAVNI ELEMENTI PREDLOGA 3.1. Povzetek predlaganih ukrepov Skupna odbora EU-EFTA nameravata sprejeti sklepa in izdati povabili. Cilj osnutka sklepa št. 1/2015 Skupnega odbora EU-EFTA o skupnem tranzitu je povabiti Nekdanjo jugoslovansko republiko Makedonijo, naj pristopi h Konvenciji z dne 20. maja 1987 o skupnem tranzitnem postopku. Cilj osnutka sklepa št. 1/2015 Skupnega odbora EU-EFTA o poenostavitvi formalnosti pri blagovni trgovini je povabiti Nekdanjo jugoslovansko republiko Makedonijo, naj pristopi h Konvenciji z dne 20. maja 1987 o poenostavitvi formalnosti pri blagovni trgovini. Ta osnutka sklepov sta odobrila oddelek za carinski status in tranzit Odbora za carinski zakonik in delovna skupina EU/EFTA za skupni tranzit in poenostavitev formalnosti pri blagovni trgovini. Komisija je pozvana, da osnutka sklepa odobri s pisnim postopkom, da se predložita Svetu, ki bo pripravil skupno stališče za njuno dokončno sprejetje v Skupnih odborih EU-EFTA. 3.2. Pravna podlaga Člen 15(a) Konvencije z dne 20. maja 1987 o skupnem tranzitnem postopku in člen 11a Konvencije z dne 20. maja 1987 o poenostavitvi formalnosti pri blagovni trgovini. 3.3. Načelo subsidiarnosti Predlog je v izključni pristojnosti Evropske unije (skupna trgovinska politika) in ga zato ni treba proučiti z vidika načela subsidiarnosti (člen 5(3) Pogodbe o delovanju Evropske unije). . 3.4. Načelo sorazmernosti Predlog je skladen z načelom sorazmernosti iz naslednjih razlogov: Predlagani način ukrepanja je edini možen. Predlagani način ukrepanja nima finančnih posledic. 3.5. Izbira instrumentov Predlagani instrumenti: Sklep. Ni drugih primernih instrumentov. 4. PRORAČUNSKE POSLEDICE Predlog ne vpliva na proračun EU. 5. NEOBVEZNI ELEMENTIPoenostavitev Predlog zagotavlja poenostavitev upravnih postopkov za javne organe in zasebni sektor. Predlog uvaja skupni tranzitni postopek za vse pogodbenice Konvencije. Skupni tranzitni postopek omogoča odobritev poenostavitev v zvezi z zasebnimi strankami. 2015/0077 (NLE) Predlog SKLEP SVETA o stališču, ki ga Evropska unija zavzame v zvezi s sprejetjem sklepa Skupnega odbora EU-EFTA o skupnem tranzitu in sklepa Skupnega odbora EU-EFTA o poenostavitvi formalnosti pri blagovni trgovini glede povabila Nekdanji jugoslovanski republiki Makedonije, da pristopi k navedenima konvencijama SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 207 v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Člen 15(3) Konvencije med Evropsko gospodarsko skupnostjo, Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o skupnem tranzitnem postopku[1] (v nadaljnjem besedilu: Konvencija o skupnem tranzitnem postopku) pooblašča Skupni odbor, ustanovljen z navedeno konvencijo, da s sklepom sprejme povabila tretjim državam v smislu člena 3(1)(c) za pristop k navedeni konvenciji v skladu s členom 15a. (2) Člen 11(3) Konvencije med Evropsko gospodarsko skupnostjo, Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o poenostavitvi formalnosti pri blagovni trgovini[2] (v nadaljnjem besedilu: Konvencija o poenostavitvi formalnosti pri blagovni trgovini) pooblašča Skupni odbor, ustanovljen z navedeno konvencijo, da s sklepom sprejme povabila tretjim državam v smislu člena 1(2) za pristop k navedeni konvenciji v skladu s členom 11a. (3) Primerno je določiti stališče, ki ga bo Unija zastopala v okviru omenjenih skupnih odborov glede sklepov o povabilu Nekdanji jugoslovanski republiki Makedoniji, naj pristopi k navedenima konvencijama. (4) Stališče Unije v Skupnem odboru bi moralo temeljiti na priloženih osnutkih sklepov – SPREJEL NASLEDNJI SKLEP: Člen 1 Stališče Evropske unije v Skupnem odboru EU-EFTA za skupni tranzit o povabilu Nekdanji jugoslovanski republiki Makedoniji za pristop h Konvenciji o skupnem tranzitnem postopku temelji na osnutku sklepa navedenega Skupnega odbora EU-EFTA, ki je priložen k temu sklepu. Člen 2 Stališče Evropske unije v Skupnem odboru EU-EFTA o poenostavitvi formalnosti pri blagovni trgovini glede povabila Nekdanji jugoslovanski republiki Makedoniji za pristop h Konvenciji o poenostavitvi formalnosti pri blagovni trgovini temelji na osnutku sklepa navedenega skupnega odbora EU-EFTA, ki je priložen k temu sklepu. Člen 3 Ko Nekdanja jugoslovanska republika Makedonija izpolni tehnične pogoje za pristop, predstavnik Unije v skupnih odborih iz členov 1 in 2 predlaga sklepe o povabilu Nekdanji jugoslovanski republiki Makedoniji, da pristopi h konvencijama, in o teh sklepih glasuje v skladu s členoma 1 in 2 tega sklepa. Člen 4 Ta sklep začne veljati 1. junija 2015. V Bruslju, Za Svet Predsednik [1] UL L 226, 13.8.1987, str. 2. [2] UL L 134, 22.5.1987, str. 2. PRILOGA 1 dodatek k predlogu sklepa Sveta o stališču, ki ga Evropska unija zavzame v zvezi s sprejetjem sklepa Skupnega odbora EU-EFTA o skupnem tranzitu in sklepa Skupnega odbora EU-EFTA o poenostavitvi formalnosti pri blagovni trgovini glede povabila Nekdanji jugoslovanski republiki Makedoniji, da pristopi k navedenima konvencijama sklepa št. .../2015 Skupnega odbora EU-EFTA o skupnem tranzitu o povabilu Nekdanji jugoslovanski republiki Makedoniji za pristop h Konvenciji o skupnem tranzitnem postopku SKUPNI ODBOR JE – ob upoštevanju Konvencije z dne 20. maja 1987 o skupnem tranzitnem postopku[1] (v nadaljnjem besedilu: Konvencija), zlasti člena 15(3)(e) Konvencije, ob upoštevanju naslednjega: (1) Trgovinske odnose z Nekdanjo jugoslovansko republiko Makedonijo bi bilo lažje spodbujati z uvedbo skupnega tranzitnega postopka za prevoze blaga med Nekdanjo jugoslovansko republiko Makedonijo ter Evropsko unijo, Republiko Islandijo, Kraljevino Norveško, Švicarsko konfederacijo in Republiko Turčijo. (2) Da se ta postopek lahko izvede, je treba Nekdanjo jugoslovansko republiko Makedonijo povabiti, da pristopi h Konvenciji – SPREJEL NASLEDNJI SKLEP: Člen 1 V skladu s členom 15a Konvencije se Nekdanjo jugoslovansko republiko Makedonijo povabi, da pristopi h Konvenciji od 1. junija 2015. Člen 2 Ta sklep začne veljati na dan sprejetja. V 2015, Za Skupni odbor Predsednik PRILOGA 2 Osnutek predloga sklepa št. .../2015 Skupnega odbora EU-EFTA o poenostavitvi formalnosti pri blagovni trgovini glede povabila Nekdanji jugoslovanski republiki Makedoniji, da pristopi h Konvenciji o poenostavitvi formalnosti pri blagovni trgovini SKUPNI ODBOR JE – ob upoštevanju Konvencije z dne 20. maja 1987 o poenostavitvi formalnosti pri blagovni trgovini[2] (v nadaljnjem besedilu: Konvencija), zlasti člena 11(3) Konvencije, ob upoštevanju naslednjega: (1) Izmenjavo blaga z Nekdanjo jugoslovansko republiko Makedonijo bi bilo lažje spodbujati s poenostavitvijo formalnosti, ki vplivajo na blagovno menjavo med Nekdanjo jugoslovansko republiko Makedonijo ter Evropsko unijo, Republiko Islandijo, Kraljevino Norveško, Švicarsko konfederacijo in Republiko Turčijo. (2) Da se ta poenostavitev lahko izvede, je treba to državo povabiti, da pristopi h Konvenciji – SPREJEL NASLEDNJI SKLEP: Člen 1 V skladu s členom 11 a Konvencije se Nekdanjo jugoslovansko republiko Makedonijo povabi, da pristopi h Konvenciji od 1. junija 2015. Člen 2 Ta sklep začne veljati na dan sprejetja. V 2015, Za Skupni odbor Predsednik [1] UL L 226, 13.8.1987, str. 2. [2] UL L 134, 22.5.1987, str. 2.